Ahmad Idham

Dr. Ahmad Idham Ahmad Nadzri, PhD (UUM) (lahir 1 Januari 1974) ialah seorang pelakon, pengarah, penulis dan penerbit televisyen Malaysia, terkenal dengan peranan lakonan dan gaya pengarahan.

Kehidupan awal
Ahmad Idham dilahirkan pada 1 Januari 1972 di Alor Setar, Kedah dan merupakan anak sulung daripada lima beradik. Adik-beradiknya, Khalid, Azman dan Abby Nadzri juga berkecimpung dalam bidang seni, Khalid juga bergiat aktif sebagai pengarah drama manakala Azman pernah menjadi penyusun intisari rancangan TV Pendidikan, dan Abby mencipta nama sebagai pelakon dan pengacara. Bapanya, Ahmad Nadzri yang merupakan seorang askar yang berkhidmat dalam pasukan tentera telah mendidik Idham dan adik-beradiknya semasa kecil.

Pendidikan
Beliau mendapat pendidikan awal di Sekolah Menengah St. John, Kuala Lumpur dan seterusnya melanjutkan pelajaran dalam bidang perakaunan di Universiti Teknologi MARA (Dahulunya dikenali sebagai Institut Teknologi MARA). Ketika menuntut di UiTM, beliau bertemu dengan Azhar Sulaiman yang merupakan pelajar jurusan seni bina. Pada September 2020, beliau berjaya menamatkan pengajian doktor falsafahnya di Universiti Utara Malaysia dan memperoleh kelulusan Doktor Falsafah dalam bidang Pengurusan. Beliau membuat tesis berkenaan tajuk ‘Ekosistem dan Dasar Industri Perfileman Malaysia: Satu Kajian ke Atas Pengantarabangsaan Filem Melayu.

Kerjaya
Idham menceburkan diri dalam bidang lakonan sebagai pelakon tambahan dalam filem KLU yang dibintangi oleh Amy Mastura dan Azhar Sulaiman pada tahun 1994 ketika berusia 22 tahun. Beliau mendaftakan dirinya di Kuasatek Pictures yang dipelopori oleh penerbitnya, Mohd Noor Kadir. Idham membuat penampilan sulungnya di layar kaca menerusi drama Identiti yang bersiaran di TV3 ketika itu, yang mana beliau memegang watak kecil. Sejak itu, beliau membintangi beberapa drama pada masa itu.

Rezeki berpihak kepada Idham apabila berlakon bersama Arni Nazira dalam drama Cinta Antara Benua; beliau menjayakan watak sebagai Wahid. Beliau meraih pengiktirafan luar biasa menerusi gandngannya bersama Haliza Misbun dalam drama Cinderella yang memulakan tayangan perdana di TV3 pada 3 Ogos 1998. Ia turut dibintangi oleh Riezman Khuzaimi, Amyza Aznan, Zizie Ezette, Abu Bakar Omar dan Azizah Mahzan. Idham menjadi bintang utama sitkom popular ntv7, Spanar Jaya; beliau memegang watak sebagai Iskandar, seorang mekanik motosikal di bengkel Spanar Jaya.

Idham menubuhkan syarikat penerbitan Excellent Pictures pada 2002 yang mengkhususkan kepada penerbitan drama dan filem. Pada Mei 2014, beliau telah bernekad untuk keluar dari syarikat produksi yang ditubuhkannya bersama beberapa rakan perniagaan. Beliau menubuhkan AIFA (Ahmad Idham Film Academy) terletak di Iskandar Puteri, Johor dan beroperasi secara kecil-kecilan dengan pengambilan beberapa pelajar sekitar Johor yang berminat dalam bidang penerbitan filem. Akademi ini dikatakan mampu melahirkan pengarah-pengarah yang berbakat besar.

Idham kembali berlakon dengan memegang watak sebagai Borhan dalam drama adaptasi Cinta Tiada Ganti lakonan Addy Ashraf dan Nelydia Senrose. Diadaptasi dari drama Filipina, Sana'y Wala Nang Wakas terbitan ABS-CBN, ia mengisahkan percintaan Ara dan Mukhriz yang penuh dengan ujian.

Pada 11 Mac 2019, Idham dilantik sebagai Ketua Pegawai Eksekutif Perbadanan Kemajuan Filem Nasional Malaysia (FINAS) oleh Menteri Komunikasi dan Multimedia, Gobind Singh Deo. Beliau menggantikan Shakib Ahmad Shakir yang menjadi pemangku.

Kehidupan peribadi
Beliau berkahwin dengan Jameah "Amy" Aziz pada 1999 dan mempunyai 4 anak. Anak sulungnya, Ahmad Firdaus memghidap penyakit autisme sejak lahir. Idham menubuhkan sebuah sekolah khas yang dinamakan sempena anaknya, dengan sistem pendidikan dan terapi bertaraf antarabangsa disediakan untuk golongan Orang Kelainan Upaya (OKU) iaitu Eden Firdaus Special Need Centre yang beroperasi di Encorp Strand Mall, Kota Damansara.

Filemografi

Filem

Drama

Telefilem

Televisyen

Anugerah dan pencalonan

Rujukan

Pautan luar
 

Kelahiran 1974
Orang hidup
Pelakon lelaki Malaysia
Pelakon lelaki Malaysia abad ke-20
Orang dari Kedah
Pengarah filem Malaysia
Orang Malaysia berketurunan Melayu
Muslim Malaysia
Pelakon televisyen Malaysia
Pelakon filem Malaysia
Penerbit filem Malaysia
Penerbit televisyen Malaysia
Alumni Universiti Teknologi MARA
Alumni Universiti Utara Malaysia
2003
Orang dari Alor Setar